**წალენჯიხის მუნიციპალიტეტის საკრებულოს**

**სხდომის ოქმი N 4**

ქ. წალენჯიხა 2022 წლის 22 მარტი

 2022 წლის 22 მარტს, გაიმართა წალენჯიხის მუნიციპალიტეტის საკრებულოს სხდომა. სხდომას თავმჯდომარეობდა საკრებულოს თავმჯდომარე კორნელი სალია, ესწრებოდა საკრებულოს 22 წევრი: გიორგი დარსალია, დარეჯან დადიანი, დავით ბელქანია, მაია მიქავა, თენგიზ ფიფია, მანანა ჭანია, სოლომონ სარია, ბესიკ ფარცვანია, დათა კუკავა, თემურ ქარდავა, ავთანდილ გაბელია, ეკა სამუშია, ომარ ქარდავა, რაისა ჩანგელია, ირაკლი სალია, ნანა ქობალია, ბაჩანა ქანთარია, მამუკა მიქავა, დათო მესხია, რომან კვარაცხელია, გონერ კვარაცხელია, გელა აბულაძე. სხდომას აგრეთვე ესწრებოდნენ: მუნიციპალიტეტის მერის პირველი მოადგილე-ლაშა ზარქუა, მუნიციპალიტეტის მერის მოადგილე-თამარ ბელქანია, მუნიციპალიტეტის მერიის საფინანსო-საბიუჯეტო სამსახურის უფროსი-თეა სარია, მუნიციპალიტეტის მერიის ეკონომიკისა და ინფრასტრუქტურის განვითარების სამსახურის უფროსი-გელა სალია, მუნიციპალიტეტის მერიის სოციალური მომსახურების, ბავშვთა უფლებების დაცვისა და მხარდაჭერის სამსახურის პირველადი სტრუქტურული ერთეულის ხელმძღვანელი მერაბ შონია. საკრებულოს აპარატის უფროსი-იზოლდა მოლაშხია და აპარატის თანამშრომლები.

 **სხდომა დაიწყო: 12:00 სთ.**

 **სხდომა დასრულდა: 13:00 სთ.**

 სხდომის თავმჯდომარემ კენჭისყრაზე დააყენა სხდომის დღის წესრიგი, რომელიც დამტკიცდა ერთხმად.

 **დღის წესრიგი:**

**1.წალენჯიხის მუნიციპალიტეტის საკრებულოს რეგლამენტის შესახებ;**

 პროექტის წარმომდგენი:**კორნელი სალია,** წალენჯიხის

მუნიციპალიტეტის საკრებულოს თავმჯდომარე

 **2. „წალენჯიხის მუნიციპლიტეტის წევრების (გარდა თანამდებობის პირების პირებისა) მოვალეობის შესრულებასთან დაკავშირებით გაწეული ხარჯების ანაზღაურების წესის დამტკიცების შესახებ“ წალენჯიხის მუნიციპალიტეტის საკრებულოს 2015 წლის 29 აპრილის N24 დადგენილებაში ცვლილების შეტანის თაობაზე;**

 პროექტის წარმომდგენი:**კორნელი სალია,** წალენჯიხის მუნიციპალიტეტის საკრებულოს თავმჯდომარე

**3„წალენჯიხის მუნიციპლიტეტის 2022 წლის ბიუჯეტის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 01 თებერვლის N2 დადგენილებაში ცვლილების შეტანის თაობაზე;**

 პროექტის წარმომდგენი: **თეა სარია,** წალენჯიხის მუნიციპალიტეტის მერიის

 საფინანსო-საბიუჯეტო სამსახურის უფროსი

**4.„წალენჯიხის მუნიციპალიტეტის 2022 წლის ბიუჯეტით გათვალისწინებული ჯანმრთელობის დაცვისა და სოციალური უზრუნველყოფის პროგრამების განხორცილების წესის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 23 თებერვლის N7 დადგენილებაში ცვლილების შეტანის თაობაზე**

 პროექტის წარმომდგენი: **მერაბ შონია,** მუნიციპალიტეტის მერიის სოციალური მომსახურების, ბავშვთა უფლებების დაცვისა და მხარდაჭერის სამსახურის პირველადი სტრუქტურული ერთეულის ხელმძღვანელი.

**5.მუნიციპალიტეტის ქონების 2022 წლის საპრივატიზაციო ობიექტების ნუსხის დამტკიცების შესახებ;**

პროექტის წარმომდგენი**: გელა სალია,** მუნიციპალიტეტის მერიის

 ეკონომიკისა და ინფრასტრუქტურის განვითარების სამსახურის უფროსი

**6. მუნიციპალიტეტის ქონების, ქ.ჯვარის ტერიტორიაზე არსებული საპრივატიზაციო ობიექტისა და პრივატიზაციის გეგმის დამტკიცების შესახებ**

 პროექტის წარმომდგენი**: გელა სალია,** მუნიციპალიტეტის მერიის

 ეკონომიკისა და ინფრასტრუქტურის განვითარების სამსახურის უფროსი

**7. მუნიციპალიტეტის საკუთრებაში არსებული ქონების სარგებლობაში (იჯარით) აუქციონის ფორმით - გაცემაზე მერისთვის თანხმობის მიცემის შესახებ**

 პროექტის წარმომდგენი**: გელა სალია,** მუნიციპალიტეტის მერიის

 ეკონომიკისა და ინფრასტრუქტურის განვითარების სამსახურის უფროსი

**8.,,საქართველოს რეგიონებში განსახორციელებელი პროექტების ფონდიდან წალენჯიხის მუნიციპალიტეტში 2022-24 წლებში დასაფინანსებელი საპროექტო წინადადებების თაობაზე**

პროექტის წარმომდგენი**: გელა სალია,** მუნიციპალიტეტის მერიის ეკონომიკისა და

 ინფრასტრუქტურის განვითარების სამსახურის უფროსი

**9.2021 წელს წალენჯიხის მუნიციპალიტეტის მიერ განხორციელებული სახელმწიფო შესყიდვების შესახებ ანგარიშის თაობაზე**

პროექტის წარმომდგენი**: დავით სოსელია,** მუნიციპალიტეტის მერიის ადმინისტრაციული

 ერთეულის შესყიდვების განყოფილების უფროსი

**10.სხვადასხვა**

 **მოისმინეს: 1.წალენჯიხის მუნიციპალიტეტის საკრებულოს რეგლამენტის შესახებ;**

 საკითხი წარმოადგინა წალენჯიხის მუნიციპალიტეტის საკრებულოს თავმჯდომარემ, კორნელი სალიამ. მან საკრებულოს წევრებს გააცნო საკრებულოს რეგლამენტის ახალი რედაქცია, სადაც შევიდა ყველა ის ცვლილება, რაც „ადგილობრივი თვითმმართველობის კოდექსში“ ბოლო პერიოდში შევიდა. რეგლამენტთან დაკავშირებით საკრებულოს წევრებს განსხვავებული აზრი არ დაუფიქსირებიათ, არ წამოუყენებიათ წინადადებები და შენიშვნები.

 სხდომის თავმჯდომარემ, კორნელი სალიამ, დადგენილების პროექტი დააყენა კენჭისყრაზე.

 ღია კენჭისყრით, ერთხმად (მომხრე 22 დეპუტატი, წინააღმდეგი-არცერთი) მიღებულ იქნა შესაბამისი დადგენილება N9 „წალენჯიხის მუნიციპალიტეტის საკრებულოს რეგლამენტის დამტკიცების შესახებ“ (დადგენილება თან ერთვის)

**მოისმინეს:**  **2. „წალენჯიხის მუნიციპლიტეტის წევრების (გარდა თანამდებობის პირების პირებისა) მოვალეობის შესრულებასთან დაკავშირებით გაწეული ხარჯების ანაზღაურების წესის დამტკიცების შესახებ“ წალენჯიხის მუნიციპალიტეტის საკრებულოს 2015 წლის 29 აპრილის N24 დადგენილებაში ცვლილების შეტანის თაობაზე;**

 საკითხი წარმოადგინა წალენჯიხის მუნიციპალიტეტის საკრებულოს თავმჯდომარემ, კორნელი სალიამ. მან აღნიშნა, რომ საქართველოს მთავრობის ადმინისტრაციის მუნიციპალიტეტის საკრებულოს საქმიანობის სამართლებრივი ზედამხედველობის სამმართველოს სამართლებრივი შენიშვნის საფუძველზე მიზანშეწონილია „წალენჯიხის მუნიციპლიტეტის წევრების (გარდა თანამდებობის პირების პირებისა) მოვალეობის შესრულებასთან დაკავშირებით გაწეული ხარჯების ანაზღაურების წესის დამტკიცების შესახებ“ წალენჯიხის მუნიციპალიტეტის საკრებულოს 2015 წლის 29 აპრილის N24 დადგენილებაში შეტანილ იქ ნეს ცვლილება და დადგენილების დანართიდან ამოღებულ იქნეს ჩანაწერი: საკრებულოს წევრების სადეპუტატო ხარჯების ანაზღაურებიდან 20 ლარის დაქვითვის თაობაზე, საკრებულოს თითოეული სხდომისა და კომისიების სხდომების გაცდენისათვის.

 საკითხთან დაკავშირებით საკრებულოს წევრებს განსხვავებული აზრი არ დაუფიქსირებიათ.

 სხდომის თავმჯდომარემ, კორნელი სალიამ საკითხთან დაკავშირებით წარმოდგენილ დადგენილების პროექტზე გამოაცხადა კენჭისყრა.

 ღია კენჭისყრაზე ერთხმად (მომხრე 22 დეპუტატი, წინააღმდეგი-არცერთი) მიღებულ იქნა დადგენილება N10 „წალენჯიხის მუნიციპლიტეტის წევრების (გარდა თანამდებობის პირების პირებისა) მოვალეობის შესრულებასთან დაკავშირებით გაწეული ხარჯების ანაზღაურების წესის დამტკიცების შესახებ“ წალენჯიხის მუნიციპალიტეტის საკრებულოს 2015 წლის 29 აპრილის N24 დადგენილებაში ცვლილების შეტანის თაობაზე“;

**მოისმინეს: 3„წალენჯიხის მუნიციპლიტეტის 2022 წლის ბიუჯეტის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 01 თებერვლის N2 დადგენილებაში ცვლილების შეტანის თაობაზე;**

 საკითხი წარმოადგინა წალენჯიხის მუნიციპალიტეტის მერიის საფინანსო-საბიუჯეტო სამსახურის უფროსი თეა სარია.

 საქართველოს მთავრობის ადმინისტრაციის მუნიციპალიტეტის საკრებულოს საქმიანობის სამართლებრივი ზედამხედველობის სამმართველოს სამართლებრივი შენიშვნის საფუძველზე შესაბამისობაში იქნა მოყვანილი „წალენჯიხის მუნიციპალიტეტის 2022 წლის ბიუჯეტი“ და .„წალენჯიხის მუნიციპალიტეტის 2022 წლის ბიუჯეტით გათვალისწინებული ჯანმრთელობის დაცვისა და სოციალური უზრუნველყოფის პროგრამების განხორცილების წესის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 23 თებერვლის N7 დადგენილება. ამასთან, 2022 წლის ბიუჯეტში აისახა საქართველოს მთავრობის 2022 წლის 15 თებერვლის N277 განკარგულებით სოფლის მხარდაჭერის ფარგლებში გამოყოფილი (644 000 ლარი) და 2022 წლის 14 იანვრის N51 განკარგულებით, დელეგირების საფუძველზე მოსწავლეთა ტრანსპორტით უზრუნველყოფისათვის გამოყოფილი (640 479 ლარი) თანხები. საკრებულოს თავმჯდომარემ, კორნელი სალიამ აღნიშნა, რომ 24 მარტიდან, ადმინისტრაციულ თემებში იწყება სოფლის პროგრამასთან დაკავშირებით მოსახლეობასთან შეხვედრები, ინფორმაციის გავრცელებაში აქტიურად უნდა ჩაერთოს მაჟორიტარი დეპუტატები.

 საკითხთან დაკავშირებით საკრებულოს წევრებს განსხვავებული აზრი არ დაუფიქსირებიათ. სხდომის თავმჯდომარემ, კორნელი სალიამ საკითხთი დააყენა კენჭისყრაზე.

 ღია კენჭისყრაზე ერთხმად (მომხრე 22 დეპუტატი, წინააღმდეგი-არცერთი) მიღებულ იქნა„წალენჯიხის მუნიციპლიტეტის 2022 წლის ბიუჯეტის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 01 თებერვლის N2 დადგენილებაში ცვლილების შეტანის თაობაზე“ დადგენილება N11.

**მოისმინეს: 4.„წალენჯიხის მუნიციპალიტეტის 2022 წლის ბიუჯეტით გათვალისწინებული ჯანმრთელობის დაცვისა და სოციალური უზრუნველყოფის პროგრამების განხორცილების წესის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 23 თებერვლის N7 დადგენილებაში ცვლილების შეტანის თაობაზე**

 საკითხი წარმოადგინა მუნიციპალიტეტის მერიის სოციალური მომსახურების, ბავშვთა უფლებების დაცვისა და მხარდაჭერის სამსახურის პირველადი სტრუქტურული ერთეულის ხელმძღვანელმა მერაბ შონიამ. მან საკრებულოს წევრებს განუმარტა, რომ საქართველოს მთავრობის ადმინისტრაციის მუნიციპალიტეტის საკრებულოს საქმიანობის სამართლებრივი ზედამხედველობის სამმართველოს სამართლებრივი შენიშვნის საფუძველზე რიგი ცვლილებები უნდა განხორცილდეს წალენჯიხის მუნიციპალიტეტის საკრებულოს 2022 წლის 23 თებერვლის N7 დადგენილებაში. სამართლებრივად გასწორდა 2 მუხლი და შესაბამისობაში იქნა მოყვანილი წალენჯიხის მუნიციპალიტეტის 2022 წლის ბიუჯეტი და .„წალენჯიხის მუნიციპალიტეტის 2022 წლის ბიუჯეტით გათვალისწინებული ჯანმრთელობის დაცვისა და სოციალური უზრუნველყოფის პროგრამების განხორცილების წესის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 23 თებერვლის N7 დადგენილება, (შესაბამისი ცვლილებები განხორციელდა 2022 წლის ბიუჯეტში).

 საკითხთან დაკავშირებით საკრებულოს წევრებს განსხვავებული აზრი არ დაუფიქსირებიათ.

 სხდომის თავმჯდომარემ, კორნელი სალიამ, საკითხი დააყენა კენჭისყრაზე.

 ღია კენჭისყრაზე ერთხმად (მომხრე 22 დეპუტატი, წინააღმდეგი-არცერთი) მიღებულ იქნა „წალენჯიხის მუნიციპალიტეტის 2022 წლის ბიუჯეტით გათვალისწინებული ჯანმრთელობის დაცვისა და სოციალური უზრუნველყოფის პროგრამების განხორცილების წესის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 23 თებერვლის N7 დადგენილებაში ცვლილების შეტანის თაობაზე“ დადგენილება N12.

**მოისმინეს: 5.მუნიციპალიტეტის ქონების 2022 წლის საპრივატიზაციო ობიექტების ნუსხის შესახებ;**

 საკითხი წარმოადგინა მუნიციპალიტეტის მერიის ეკონომიკისა და ინფრასტრუქტურის განვითარების სამსახურის უფროსმა გელა სალიამ.

ამ საკითხთან დაკავშირებით შენიშვნა ჰქონდა საკრებულოს წევრ ბესიკ ფარცვანიას, რომლის საფუძველზეც ორი ობიექტი (ლიის ყოფილი კოლმეურნეობის შენობა, ფახულანის ცენტრში მდებარე შენობა) ამოღებულ იქნა საპრივატიზებო ობიექტების ნუსხიდან.

 სხდომის თავმჯდომარემ, კორნელი სალიამ, საკითხი დააყენა კენჭისყრაზე.

 ღია კენჭისყრაზე ერთხმად (მომხრე 22 დეპუტატი, წინაააღმდეგი-არცერთი) მიღებულ იქნა განკარგულება N14 „წალენჯიხის მუნიციპალიტეტის ქონების 2022 წლის საპრივატიზაციო ობიექტების ნუსხის დამტკიცების შესახებ“.

**მოისმინეს: 6. მუნიციპალიტეტის ქონების, ქ.ჯვარის ტერიტორიაზე არსებული საპრივატიზაციო ობიექტისა და პრივატიზაციის გეგმის დამტკიცების შესახებ**

 საკითხი წარმოადგინა საკრებულოს მუნიციპალიტეტის მერიის ეკონომიკისა და ინფრასტრუქტურის განვითარების სამსახურის უფროსმა გელა სალიამ.

 საკითხთან დაკავშირებით საკრებულოს წევრებს განსხვავებული აზრი არ დაუფიქსირებიათ.

 სხდომის თავმჯდომარემ, კორნელი სალიამ, საკითხი დააყენა კენჭისყრაზე.

 ღია კენჭისყრაზე ერთხმად (მომხრე 22 დეპუტატი, წინააღმდეგი-არცერთი) მიღებულ იქნა „მუნიციპალიტეტის ქონების, ქ.ჯვარის ტერიტორიაზე არსებული საპრივატიზაციო ობიექტისა და პრივატიზაციის გეგმის დამტკიცების შესახებ“ განკარგულება N15.

**მოისმინეს: 7. მუნიციპალიტეტის საკუთრებაში არსებული ქონების სარგებლობაში (იჯარით) აუქციონის ფორმით - გაცემაზე მერისთვის თანხმობის მიცემის შესახებ**

 საკითხი წარმოადგინა მუნიციპალიტეტის მერიის ეკონომიკისა და ინფრასტრუქტურის განვითარების სამსახურის უფროსმა გელა სალიამ.

 საკითხთან დაკავშირებით საკრებულოს წევრებს განსხვავებული აზრი არ დაუფიქსირებიათ.

 სხდომის თავმჯდომარემ, კორნელი სალიამ, საკითხი დააყენა კენჭისყრა.

 ღია კენჭისყრაზე ერთხმად (მომხრე 22 დეპუტატი, წინააღმდეგი-არცერთი) მიღებულ იქნა მუნიციპალიტეტის საკუთრებაში არსებული ქონების სარგებლობაში (იჯარით) აუქციონის ფორმით - გაცემაზე მერისთვის თანხმობის მიცემის შესახებ“ განკარგულება N16.

**მოისმინეს: 8. ,,საქართველოს რეგიონებში განსახორციელებელი პროექტების ფონდიდან წალენჯიხის მუნიციპალიტეტში 2022-24 წლებში დასაფინანსებელი საპროექტო წინადადებების თაობაზე**

 საკითხი წარმოადგინა მუნიციპალიტეტის მერიის ეკონომიკისა და ინფრასტრუქტურის განვითარების სამსახურის უფროსმა გელა სალიამ. საკრებულოს კომისიების ერთობლივ სხდომაზე ამ საკითხთან დაკავშირებული შენიშვნები და წინადადებები გათვალისწინებულ იქნა წარმოდგენილ პროექტში.

 საკრებულოს წევრებს განსხვავებული აზრი არ დაუფიქსირებიათ.

 სხდომის თავმჯდომარემ, კორნელი სალიამ, საკითხი დააყენა კენჭისყრა.

 ღია კენჭისყრაზე ერთხმად (მომხრე 22 დეპუტატი, წინააღმდეგი-არცერთი) მიღებულ იქნა განკარგუელება N17 ,,საქართველოს რეგიონებში განსახორციელებელი პროექტების ფონდიდან წალენჯიხის მუნიციპალიტეტში 2022-24 წლებში დასაფინანსებელი საპროექტო წინადადებების თაობაზე“.

**მოისმინეს: 9. 2021 წელს მუნიციპალიტეტში განხორციელებული სახელმწიფო შესყიდვების შესახებ ანგარიშის თაობაზე**

 საკითხი წარმოადგინა მუნიციპალიტეტის მერიის ადმინისტრაციული სამსახურის შესყიდვების განყოფილების უფროსმა დავით სოსელიამ.

 კომისიის წევრებმა ანგარიში შეაფასეს დამაკმაყოფილებლად და მიიღეს ცნობის

 სახით.

  **მოისმინეს: სხვადასხვა**

 საკრებულოს წევრმა მამუკა მიქავამ დააყენა საკითხი იურიდიული, სამანდატო და საპროცედურო საკითხთა კომისიის და სოციალურ საკითხთა კომისიის თავმჯდომარეების არჩევის შესახებ. რაზეც „ქართული ოცნება-დემოკრატიული საქართველოს“ წევრებმა და საკრებულოს თავმჯდომარემ, კორნელი სალიამ შემდეგი სხდომისთვის კანდიდატურის წამოყენება ურჩიეს.

 ფრაქცია „წალენჯიხა საქართველოსთვის“ თავმჯდომარემ, გონერ კვარაცხელიამ აღნიშნა, რომ გაზაფხულის დადგომასთან ერთად, სასოფლო-სამეურნეო პროდუქციის მოსაყვანად უნდა დაიწყოს მიწის, ხეხილისა და სხვა პლანტაციების დამუშავება. საწვავის ფასმა თითქმის 4 ლარს მიაღწია, გაიზარდა მინერალური სასუქებისა და შხამ-ქიმიკატების ფასები, წალენჯიხის მუნიციპალიტეტის მოსახლეობის ძირითადი შემოსავლის წყარო თხილის რეალიზაციიდან მიღებული სარგებელია. გასულ წელს თხილის დაბალი ფასის გამო მოსახლეობას არ გააჩნია მიწის დასამუშავებელი სასუქებისა და შხამ-ქიმიკატების შესაძენი სახსრები. ზემოთაღნიშნულიდან გამომდინარე, აუცილებელია მოსახლეობის ფინანსური დახმარება- ვაუჩერიზაცია. ასევე, ისაუბრა ჯგალის ადმინისტრაციულ ერთეულში, ლესალეს უბანში აღმოჩენილი ციხის არქეოლოგიური გათხრების დაფინანსების აუცილებლობაზე და მნიშვნელობაზე. ამასთან, შპს „ენგურჰესის“ ღირებულების შესასწავლად საკრებულოს წევრებს მოუწოდა ერთად მუშაობისკენ, საზოგადოების წარმომადგენლებთან და ექსპერტებთან ერთად, რათა შესწავლილ იქნეს ეს საკითხი საფუძვლიანად და შესაძლებელი გახდეს ბიუჯეტში ენგურჰესიდან რეალური ქონების გადასახადის მობილიზება.

 საკრებულოს თავმჯდომარემ, კორნელი სალიამ აღნიშნა, რომ მათი (საკრებულოს თავმჯდომარე და თავმჯდომარის მოადგილე გიორგი დარსალია) ინციატივით იქმნება ახალგაზრდული პროექტების ფინანსური ხელშეწყობის (დაფინანსება/თანადაფინანსება) პროგრამა -„შენი იდეა წალენჯიხას“. პროგრამა, ვრცელდება წალენჯიხის მუნიციპალიტეტის ტერიტორიაზე რეგისტრირებულ (ადგილობრივი/დევნილი) ახალგაზრდებზე. თითოეული პროექტის ღირებულება არ უნდა აღემატებოდეს 10 000 ლარს. კონკურსის მიზანია ახალგაზრდების გააქტიურება და მათი ჩართულობის გაზრდა ადგილობრივი თვითმმართველობის განხორცილების პროცესებში. ინფრასტრუქტურული, კულტურულ-საგანმანათლებლო, ტურისტული ინიციატივების მხარდაჭერა, რომელიც საშუალებას მისცემს ახალგაზრდებს ადგილობრივი თვითმმართველობის წინაშე დააყენონ მათთვის საჭირო ინიციატივები. მაჟორიტარებმა მაქსიმალურად უნდა გაავრცელონ ეს ინფორმაცია თავიანთ სამოქმედო ტერიტორიებზე. კომისია დაკომპლექტდება ახალგაზრდებით და საზოგადოებრიობის წარმომადგენლებით, რათა მოსახლეობა მეტმა ფენამ მიიღოს მონაწილეობა პროექტების შერჩევაში.

 საკრებულოს წევრმა დავით ბელქანიამ აღნიშნა, რომ „წარჩინებულ სტუდენტთა სწავლის საფასურის თანადაფინანსების პროგრამაში“ უნდა იქნეს გათვალისწინებული სამედიცინო ფაკულტეტის კურსდამთავრებულთა რეზიდენტურის პროგრამის დაფინასება, რომელზეც არერთგზის იყო საუბარი საკრებულოსა და საკრებულოს კომისიების სხდომებზე. დ. ბელქანიამ თხოვნით მიმართა წალენჯიხის მუნიციპალიტეტის მერის მოადგილეს თამარ ბელქანიას დაჩქარდეს ამ პროგრამის შექმნის პროცესი.

 ამით საკრებულოს სხდომამ მუშაობა დაასრულა. სხდომა დასრულდა 1300 საათზე.

 **საკრებულოს სხდომის თავმჯდომარე კორნელი სალია**